Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
19 ม.ค. 2559

GDP ไตรมาส 4/58 15 จีน +6.8% ใกล้เคียงตลาดคาด…ธนาคาร และสื่อสารเด่น
ดัชนี SET อยู่ที่ 1,257.69 จุด +12.64 จุด +1.02% ปริมาณซื้อขาย 20,0139  ลบ.
แนวรับ :  1,252 / 1,244     แนวต้าน :  1,260 / 1,268
 
สรุปทิศทางและแนวโน้มตลาด
กลุ่มสื่อสาร และธนาคารหนุนการ Rebound ของ SET…แนวต้าน 1,268 จุด: SET ฟ้นตัวดีหลังแรงกดดันจากตลาดหุ้นต่างประเทศลดลง โดยกลุ่มธนาคาร และสื่อสารเด่นกว่าตลาดโดยรวม โดยธนาคารพาณิชย์ขนาดเล็กอย่าง TISCO KKP ประกาศกำไรไตรมาส 4/58  ดีกว่าคาด และให้อัตราผลตอบแทนจากเงินปันผลสูง
โดยแนะนำ “ซื้อ” KKP TMB และ  KTB โดยเฉพาะ KTB ที่ปัจจุบันซื้อขายที่ PE 6x เท่านั้น และให้อัตราผลตอบแทนจากเงินปันผล 5.2% ในระยะ 3-4 เดือนข้างหน้า และคาดว่าปันผลจะเพิ่มขึ้นเป็น 7.6% ในปี 2016 จากแนวโน้มกำไรที่ขยายตัว 27% y-y (ไม่มีบันทึกสำรองจากกรณีหนี้ SSI แล้ว
ขณะที่อาจมีการกลับรายการขายที่ดินที่เป็นหลักประกันของกลุ่ม KMC ที่ศาลฯตัดสินคดีไปแล้วเมื่อปลายปีก่อน)…สำหรับกลุ่มสื่อสาร แนะนำ “ซื้อ” ADVANC และ INTUCH ต่อไป ด้วยอัตราผลตอบแทนจากเงินปันผลสูงกว่า 4.2% สำหรับกำไร 2H15 และคาดการปันผลมากกว่า 8% สำหรับกำไรปี 2016 ขณะที่การชำระค่าใบอนุญาต 900MHz ที่ล่าช้าของ TRUE และ JAS เป็นโอกาสของ ADVANC ในการย้ายลูกค้า 2G เดิมมายังโครงข่าย 3G-4G ใหม่
 เศรษฐกิจจีน +6.8% ใน 4Q15: ส่งผลให้ GDP ขยายตัว +6.9% ในปี 2015 แม้จะเป็นการขยายตัวต่ำสุดในรอบ 25 ปี และชะลอตัวลงจาก +7.3% ในปี 2014 อย่างไรก็ตามการขยายตัวเศรษฐกิจจีนปีก่อนถือว่าใกล้เคียงกับที่ตลาดคาดการณ์ไว้ ประกอบกับค่าเงินหยวนที่เริ่มมีเสถียรภาพทำให้มีโอกาสที่จะเห็นการ “Rebound” ในตลาดหุ้นโลก
 
 
หุ้นที่น่าสนใจทางเทคนิค
VTE “ซื้อ” ราคาหุ้นเปิด Gap ฟื้นตัวขึ้น กลับมายืนเหนือเส้นค่าเฉลี่ย 1 เดือนได้พร้อมปริมาณการซื้อขายสูงกว่าปกติเป็นวันที่ 2 สอดคล้องกับเครื่องมือ MACD และ DI+ เริ่มชี้ขึ้น เป็นจังหวะซื้อเก็งกำไร มีแนวต้านแรกที่ 2.62 บาท และถัดไปที่ 2.70 บาท
WICE “ซื้อ” ราคาหุ้นแกว่งตัวยกฐานสูงขึ้น พร้อมปริมาณการซื้อขายเริ่มสูงขึ้น สอดคล้องกับเครื่องมือ MACD พลิกกลับมาเป็นบวกวันแรก เป็นจังหวะซื้อเก็งกำไร มีแนวต้านแรกที่ 2.96 บาท และเป้าหมายตามกรอบขาขึ้นที่ 3.10 บาท
ABC “ซื้อ” ราคาหุ้นเริ่มมีจังหวะฟื้นตัวทะลุแนว Downtrend Line พร้อมปริมาณการซื้อขายสนับสนุน สอดคล้องกับเครื่องมือ DI+ และ MACD ชี้ขึ้นใกล้เป็นบวก เป็นจังหวะเก็งกำไร มีแนวต้านแรกที่ 0.50 บาท ผ่านได้จะมีแนวต้านถัดไปที่ 0.54 บาท
MCS “ซื้อ” ราคาหุ้นมีสัญญาณฟื้นขึ้นอีกครั้งหลังพักตัว พร้อมปริมาณการซื้อขายเริ่มสูงขึ้น สอดคล้องกับเครื่องมือ MACD เป็นบวกต่อเนื่อง เป็นจังหวะซื้อเก็งกำไร มีแนวต้านแรกที่ 11.00 บาท และเป้าหมายถัดไปที่ 11.50 บาท
 
 